How to Create Facebook Avatar: फेसबुक ने भारत में लॉन्च किया 'अवतार' फीचर, ऐसे तैयार करें खुद का वर्चुअल लुक | 📲 LatestLY हिन्दी
टेक Vandana Semwal| Jul 01, 2020 09:40 PM IST
फेसबुक अवतार फीचर (Photo Credits: Twitter)
How to Create Facebook Avatar: सोशल नेटवर्किंग वेबसाइट Facebook ने भारत में मंगलवार को एक नया फीचर 'Avatars' लॉन्च किया है. इसके तहत फेसबुक यूजर्स अपने जैसा दिखने वाला वर्चुअल अवतार बना सकते हैं. यह फीचर यूजर को खुद का वर्चुअल लुक कस्टमाइज करने की सुविधा देता है. कंपनी ने बताया कि अवतार फीचर कई तरह के चेहरे, हेयर स्टाइल और आउटफिट सपोर्ट करता है. जिसे चैट और कमेंट में स्टिकर के रूप में शेयर किया जा सकता है. ढेर सारे यूजर्स इसकी मदद से अपना कैरेक्टर डिजाइन कर रहे हैं.
यूजर्स फेसबुक के इस फीचर से अपना Avatar बना कर कहीं भी यूज कर सकते हैं. इसे वॉट्सऐप पर भी स्टिकर्स के तौर पर भेज सकते हैं या इसे अपनी प्रोफाइल फोटो बना सकते हैं. फेसबुक की ओर से कहा गया है कि लॉकडाउन के दौरान सोशल मीडिया पर यूजर्स का इंटरैक्शन काफी बढ़ा है और ऐप के इस्तेमाल में भी बढ़ोतरी हुई है. यह भी पढ़ें: Google Chrome: गूगल क्रोम एक्सटेंशन इन्स्टॉल करते वक्त सतर्क रहे इंटरनेट उपभोक्ता: साइबर सुरक्षा एजेंसी.
कैसे बनाएं अपना अवतार:
सबसे पहले फोन में फेसबुक और मेसेंजर ऐप को लेटेस्ट वर्जन पर अपडेट कर लें.
अपने स्मार्टफोन से फेसबुक या मैसेंजर ओपन करें. कॉमेंट या मैसेज बॉक्स पर जा कर Smiley बटन को टैप करें. इसके बाद स्टिकर्स का टैब सेलेक्ट करें.
यहां आपको Create Your Avatar का ऑप्शन मिलेगा. यहां से आप अपना वर्चुअल अवतार तैयार कर सकते हैं. यहां आपको कई तरह के कस्टमाइजेशन ऑप्शन्स मिलेंगे.
स्किन कलर, हेयर स्टाइल और कपड़ों से लेकर फेस पर कई तरह के कस्टमाइजेशन ऑप्शन आपको दिखेंगे. इन्हें चुन कर अपना Avatar तैयार करें फिर आपके पास सेव करने का ऑप्शन होगा. आप चाहें तो इसे फेसबुक पर शेयर भी कर सकते हैं.
इसके अलावा अगर आपके किसी दोस्त ने अपना Avatar टाइमलाइन पर शेयर किया है तो उसके नीच भी 'Try It' का ऑप्शन दिखता है, जिसपर टैप करके आप अपना अवतार डिजाइन कर पाएंगे.
फेसबुक ने ये खास फीचर फिलहाल एंड्रॉयड यूजर्स के लिए ही जारी किया है. आने वाले समय में iPhone यूजर्स को भी ये फीचर दिया जाएगा. मंगलवार को फेसबुक पर यूजर्स के अवतार की धूम रही. इस खास फीचर को बेहद पसंद किया जा रहा है.
Avatar Avatars Facebook Facebook Avatar How to Create Facebook Avatar: अवतार फीचर ऐसे बनाएं अपना अवतार फेसबुक अवतार फीचर फेसबुक का नया फीचर